Johnny Depp

**Johnny Depp** (celým menom **John Christopher Depp II**) (* 9. jún 1963, Owensboro, Kentucky,  USA) je americký filmový herec, scenárista, režisér a hudobník známy stvárnením nezvyčajných a excentrických postáv ako Kapitán Jack Sparrow vo filmovej sérii *[[Piráti z Karibiku (filmy)|Piráti z Karibiku]]*, Raoul Duke vo filme *[[Strach a hnus v Las Vegas]],* Sam v snímke *[[Benny & Joon]],*  Willy Wonka z filmovej rozprávky *[[Charlie a továreň na čokoládu (film)|Charlie a továreň na čokoládu]], Ichabon Crane* v hororovom spracovaní *Ospalá diera, Edward Ratchett* z kultovej detektívky *Vražda v Orient exprese* a mnoho ďalších*.*

Depp sa zviditeľnil v hlavnej úlohe televízneho seriálu *[[21 Jump Street]]*, vďaka ktorému sa z neho rýchlo stal tínedžerský idol. Samotný Johnny sa s takým označením nestotožňoval, a preto sa zameral na filmové úlohy, ktoré mu sedeli lepšie. Na začiatku filmovej kariéry si zahral titulnú postavu vo filme *[[Nožnicovoruký Edward]]* a neskôr mu priniesli úspech roly ako Ichabod Crane v *[[Ospalá diera|Ospalej diere]]*, Kapitán Jack Sparrow vo filmovej sérii *[[Piráti z Karibiku (filmy)|Piráti z Karibiku]]*, Willy Wonka vo filme *[[Charlie a továreň na čokoládu (film)|Charlie a továreň na čokoládu]]* a samozrejme úloha Šialeného klobučníka vo filme *[[Alica v krajine zázrakov (film z roku 2010)|Alica v krajine zázrakov]]*.

Spolupracoval s režisérom a blízkym priateľom Timom Burtonom na siedmich filmoch, jedným z posledných sú *[[Sweeney Tood: Diabolský holič z Fleet Street]]*, za ktorý získal Zlatý glóbus v kategórii Najlepší herec, a taktiež na filme *[[Alica v krajine zázrakov (film z roku 2010)|Alica v krajine zázrakov]]*. Depp stvárňuje aj skutočné postavy ako napríklad Edwarda Wooda ml. vo filme *[[Ed Wood]]*, Joshepa D. Pistoneho v snímke *[[Donnie Brasco]]* a Georgea Junga v *[[Blow]]*. Najnovšie sa divákom predstavil ako bankový lupič John Dillinger vo filme *[[Verejní nepriatelia]]* od režiséra Michaela Manna.

Johnny Depp bol trikrát nominovaný na Academy Award za najlepšieho herca v hlavnej úlohe, štyrikrát na Screen Actors Guild Awards (raz toto ocenenie vyhral za filmový hit *[[Piráti z Karibiku: Prekliatie Čiernej perly]]*) a osemkrát na ocenenie Zlatý glóbus.

## Životopis
### Detstvo
Narodil sa v Owensboro, v Kentucky. Jeho matka, Betty Sue Palmer, bola čašníčkou a otec, John Christopher Depp starší, bol inžinier. Má jedného brata, Dannyho, a dve sestry, Christie (jeho osobná manažérka) a Debbie. Má cherokeeský, nemecký a írsky pôvod. S rodinou sa neustále sťahovali. Žil aj na Floride, kde navštevoval strednú školu. V roku 1978 sa rodičia rozviedli a Johnny ako dieťa v dôsledku stresu, riešenia rodinných problémov a vlastnej neistoty trpel sebapoškodzovaním. Má osem jaziev na ľavej ruke. V interview z roku 1993 vysvetlil svoje zranenia: "Moje telo je svojim spôsobom denník. Je to niečo, čo robia námorníci, určité chvíle v živote, keď sám seba označíte, či už nožom, alebo u profesionálneho tetovača."

### 80. roky
Ako dvanásťročnému mu mama kúpila prvú gitaru, od ktorej sa stal doslova závislý, začal hrať v rôznych garážových kapelách. V sedemnástich odišiel zo školy, pretože chcel byť rockovým hudobníkom. Neskôr založil rockovú kapelu "The Kids"; ich najväčším úspechom bolo, keď robili predskokana Iggymu Popovi. Ale kapela sa ešte pred oficiálnym nahrávaním platne rozpadla. Keď sa jeho rodičia rozviedli, rád experimentoval aj s drogami. Prestal, až keď jeho dlhoročný priateľ zomrel na predávkovanie pred jeho barom.

V roku 1983 sa dvadsaťročný Johnny oženil s Lori Anne Allisonovou. Počas manželstva pracovala ako filmová maskérka a Johnny vystriedal viacero náhodných prác. Istý čas si zarábal ako reklamný predavač atramentových pier cez telefón. Neskôr ho Lori zoznámila s Nicolasom Cagom a ten mu poradil, aby sa stal hercom. Dokonca mu "dohodil" svojho agenta. O dva roky sa Depp a Allison rozviedli.

### 1990 – 2010
V roku 1994 Johnnyho Deppa zatkla a vypočúvala polícia, pretože údajne spôsobil vážne škody v hotelovom apartmáne v New York City. Od roku 1998, keď sa rozišiel s britskou modelkou Kate Mossovou a žil s francúzskou herečkou a speváčkou Vanessou Paradis, ktorú stretol počas natáčania svojho filmu *[[Deviata brána]]*. V 1999 bol opäť zatknutý za bitku s papparazom, ktorá sa odohrala pred reštauráciou počas večere s Paradis.

V rokoch 1994 a 1997 nahral piesne s vtedajšou najväčšou skupinou Oasis na slide gitare. Nahral s nimi piesne *[[Fade Away (Warchild Version)]]* a *[[Fade In-Out]]*.

S Vanessou Paradis má dve deti. Dcéra Lily-Rose Melody sa narodila 27. mája 1999 a syn John "Jack" Christopher Depp III prišiel na svet 9. apríla 2002. V roku 2007 jeho dcéra prekonala ťažkú chorobu (infekciu), ktorá začala spôsobovať zlyhanie obličiek, výsledkom bol dlhý pobyt v nemocnici. Ale skoršie zdroje uviedli, že išlo a otravu krvi.

V súčasnosti má Johnny domy v Los Angeles a vo Francúzsku. Svoj "hlavný" dom má na juhu Francúzska a taktiež apartmán v Paríži, kde prebýva s rodinou, keď práve nenatáča nejaký film. Vlastní klubovňu *Viper Room* v Los Angeles. Bojí sa klaunov.

Taktiež má svoju hviezdu na chodníku slávy v Hollywoode (7018 Hollywood Blvd).

## Filmová kariéra
Jeho herecký debut prišiel v roku 1984, keď dostal rolu vo filme *[[Nočná mora v Elm Street]]*. V roku 1987 ho jeho agent presvedčil, aby prijal úlohu v televíznom seriáli *[[21 Jump Street]]*, ktorá mu zabezpečila úspech hlavne v radoch dospievajúcej mládeže. Johnny účinkoval v tomto seriáli tri roky (1987 – 1990). Za tým nasledovalo účinkovanie vo filme Nožnicovoruký Edward (1990), ktorý mu otvoril cestu z televízneho do filmového štúdia.

## Filmografia
* 1984 – *[[Nočná mora v Elm Street]]* (*A Nightmare on Elm Street*)
* 1985 – *[[Súkromný víkend]]* (*Private Resort*)
* 1986 – *[[Nahromadený hnev]]* (*Slow Burn*)
* 1986 – *[[Čata (film)|Čata]]* (*[[Platoon]]*)
* 1990 – *[[Nožnicovoruký Edward]]* (*Edward Scissorhands*)
* 1990 – *[[Uplakanec]]* (*Cry-Baby*)
* 1991 – *[[Fredyho smrť - Posledná nočná mora]]* (*Freddy's Dead: The Final Nightmare*)
* 1993 – *[[Čo trápi Gilberta Grapea]]* (*What's Eating Gilbert Grape*)
* 1993 – *[[Benny a Joon]]* (*Benny & Joon*)
* 1993 – *[[Arizonský sen]]* (*Arizona Dream*)
* 1994 – *[[Ed Wood]]*
* 1995 – *[[V poslednej chvíli]]* (*Nick of Time*)
* 1995 – *[[Mŕtvy muž]]* (*Dead Man*)
* 1995 – *[[Don Juan DeMarco]]*
* 1997 – *[[Krycie meno Donnie Brasco]]* (*Donnie Brasco*)
* 1997 – *[[Bojovník]]* (*The Brave*), tiež réžia a scenár
* 1998 – *[[Strach a hnus v Las Vegas]]* (*Fear and Loathing in Las Vegas*)
* 1999 – *[[Ospalá diera]]* (*Sleepy Hollow*)
* 1999 – *[[Deviata brána]]* (*The Ninth Gate*)
* 1999 – *[[Astronautova žena]]* (*The Astronaut's Wife*)
* 2000 – *[[Muž, ktorý plakal]]* (*The Man Who Cried*)
* 2000 – *[[Kým sa zotmie]]* (*Before Night Falls*)
* 2000 – *[[Čokoláda (film)|Čokoláda]]* (*Chocolat*)
* 2001 – *[[Kokaín (film)|Kokaín]]* (*The Blow*)
* 2001 – *[[Z pekla]]* (*From Hell*)
* 2002 – *[[Stratený v La Mancha]]* (*Lost In La Mancha*, dokumentárny)
* 2003 – *[[Vtedy v Mexiku]]* (*Once Upon a Time in Mexico*)
* 2003 – *[[Piráti Karibiku: Kliatba Čiernej perly]]* (*Pirates of the Caribbean: The Curse of the Black Pearl*)
* 2004 – *[[Tajomné okno]]* (*Secret Window*)
* 2004 – * [[Žili šťastne, kým nepomreli (film)|Žili šťastne, kým nepomreli]]* (*Ils se mariérent et eurent beaucoup d'enfants*)
* 2004 – *[[Libertin]]* (*The Libertine*)
* 2004 – *[[Hľadanie Krajiny-Nekrajiny]]* (*Finding Neverland*)
* 2005 – *[[Charlie a továreň na čokoládu (film)|Charlie a továreň na čokoládu]]* (*Charlie and the Chocolate Factory*)
* 2005 – *[[Mŕtva nevesta Tima Burtona]]* (*Corpse Bride*)
* 2006 – *[[Piráti Karibiku: Truhlica mŕtveho muža]]* (*Pirates of the Caribbean: Dead's Man Chest*)
* 2007 – *[[Piráti z Karibiku: Na konci sveta]]* (*Pirates of the Caribbean: At World's End*)
* 2007 – *[[Sweeney Todd: Diabolský holič z Fleet Street]]* (*Sweeney Todd: The Demon Barber Of Fleet Street*)
* 2009 – *[[Verejní nepriatelia]]* (*Public Enemies*)
* 2010 – *[[Alica v krajine zázrakov (film z roku 2010)|Alica v krajine zázrakov]]* (*Alice in Wonderland*)
* 2010 – *[[Turista (film)|Turista]]* (*Tourist*)
* 2011 – *[[Rumový denník]]* (*The Rum Diary*)
* 2011 – *[[Rango]]* (*Rango*)
* 2011 – *[[Piráti z Karibiku: V neznámych vodách]]* (*Pirates of the Caribbean: On Stranger Tides*)
* 2011 – *[[Jack & Jill]]*
* 2012 – *[[21 Jump Street]]*
* 2012 – *Temné tiene*
* 2013 – *Osamelý jazdec *
* 2014 – *Transcendence*
* 2014 – *Príbehy z lesov *
* 2015 – *Charlie Mortdecai *
* 2015 – *Black Mass: Špinavá dohoda *
* 2016 – *Alica v Krajine za zrkadlom*
* 2017 – *Pirates of the Caribbean: Dead Men Tell No Tales*
* 2017 – Vražda v Orient Expresse (Murder on the orient Express)
* 2017 – Immortal
* 2018 – Immortal 2
*2018 – Fantastické zvery: Grindelwaldove zločiny

## Referencie

## Iné projekty

## Externé odkazy
* 
* 

Kategória:Filmoví herci USA
Kategória:Držitelia ceny Zlatý glóbus za najlepší mužský herecký výkon (komédia/muzikál)
Kategória:Držitelia Čestného Césara
Kategória:Hollywoodsky chodník slávy
Kategória:Osobnosti z Kentucky
Kategória:Osobnosti USA írskeho pôvodu
Kategória:Osobnosti USA nemeckého pôvodu
Kategória:Osobnosti USA indiánskeho pôvodu
Kategória:Držitelia Screen Actors Guild Award